Þórður Rafn Sigurðsson frá Siglufirði , skipstjóri , útgerðarmaður fæddist þar 9. janúar 1943 . Foreldrar hans voru Sigurður Bjarni Jón Jakobsson bóndi á Dalabæ á Úlfsdölum , síðar á Siglufirði , f. 24. júní 1901 , d. 1. október 1980 , og Þórhalla Hjálmarsdóttir , f. 4. september 1909 , d. 8. desember 1988 . Þórður nam vélstjórn á námskeiði Fiskifélags Íslands á Akureyri 1961 , lauk Stýrimannaskólanum 1964 . Hann byrjaði skipstjórn á Jóni Stefánssyni VE - 49 sumarið 1963 , var síðan skipstjóri á sama bát frá vorinu 1964 til áramóta 1966 - 1967 . Þá tók hann við skipstjórn á bátum hjá Hraðfrystistöð Vestmannaeyja til áramóta 1968 - 1969 . Hann varð skipstjóri og stýrimaður á Ísleifi III. og IV til 1974 , var verkstjóri hjá Fiskiðjunni janúar til maí 1975 . Hann keypti mb . Dala-Rafn VE 508 í maí 1975 og var skipstjóri á honum . Einnig átti hann og gerði úr Ölduljónið VE - 130 1980 - 1981 . Þau Ingigerður keyptu togarann Dala-Rafn VE 508 1993 . Þórður var skipstjóri á honum lengst af . Útgerðin fékk m.a. umhverfisverðlaun LÍÚ árið 2006 og var valið snyrtilegasta fyrirtækið í Vestmannaeyjum 2002 . Þau seldu skipið með kvóta 2014 . Þau starfa nú við ferðaiðnað og reka tvo ferðabáta , Halkion og Teistu , og tvo Ribsafaribáta , Stóra-Örn og Ölduljónið . Þau Rafn giftu sig 1964 , eignuðust þrjú börn , bjuggu í fyrstu í Víðidal , þá á Strembugötu 23 , Bröttugötu 9 , síðan á Fjólugötu 27 í 39 ár , en búa nú í Birkihlíð 6 .